ছোটবেলা থেকেই নজরুলের কবিতা ও গানে আরবী ফারসী উর্দু থেকে উদ্ভুত ভিন্ন ভাষার শব্দগুলোর প্রয়োগ দেখে কেমন যেন অস্বস্তি হতো। গ্রহণ করতে মন চাইতো না। একটা বড় সময় টেলিভিশনের সঙ্গীতানুষ্ঠানগুলোতে যেভাবে মরমী (কিংবা "ইসলামী‍") নজরুলকে তুলে ধরা হতো, তা থেকেও মনে হয় এক ধরণের প্রতিরোধ গড়ে উঠেছিল মনের ভেতর। তার সাথে যুক্ত হয়েছিল বিভিন্ন সামরিক আধা সামরিক কুচকাওয়াজে আবহ হিসেবে নজরুলের ব্যবহার (যেমন: চল চল চল ...)। একটা দীর্ঘ সময় সামরিক শাসনের বাংলাদেশে বেড়ে ওঠার কারণেই হয়তো আমাদের প্রজন্মের একটা বড় অংশের কাছ [..]